open-index/open-wikipedia-markdown huggingface dataset:
Saddle Tramp (cinta)

:*Iste articlo ye sobre un western estausunidense de l'anyo 1950; ta atros usos, se veiga *'Saddle Tramp***.

***Saddle Tramp*** (títol orichinal en [[Idioma anglés|anglés]], en [[Idioma aragonés|aragonés]] ***Pinganero en a siella de montar***, estrenada en [[Aragón]] con o títol d***'Alma solitaria**') ye una cinta de cine de western de cine estausunidense de l'anyo 1950 dirichida por Hugo Fregonese seguntes un guión orichinal de Harold Shumate, con una dirección de fotografía de Charles P. Boyle y una producción cinematografica de Leonard Goldstein ta la productora cinematografica *[[Universal Pictures]]*. De l'elenco d'actors d'a cinta en fan parte, entre d'atros, Joel McCrea, Wanda Hendrix, John Russell, John McIntire, Jeanette Nolan, Russell Simpson, Ed Begley, Jimmy Hunt, Orley Lindgren, Gordon Gebert, Gregory Moffett, Antonio Moreno, John Ridgely, Walter Coy, Joaquin Garay, Peter Leeds, Michael Steele y Paul Picerni.

*Chuck Conner* ye un vagabundo que marcha bien feliz de no tener garra responsabilidat montau en o suyo caballo. Marcha de camín enta California pero ha decidiu visitar a un antigo amigo que vive en Nevada. Pero cuan ye de visita lo suyo amigo puya en o caballo de *Chuck* y cuan iste s'esbarrucha, caye y se mata en a cayida. *Chuck* se siente obligau a cudiar d'os suyos fillos chicoz, que son cuatre. Decide acceptar un treballo en un rancho pero se veye obligau a amagar a existencia d'os ninos a lo suyo chefe en estar iste bien poco amigo d'os ninos. Amás a situación se complica cuan os ninos acullen sin que *Chuck* en sepa cosa a *Della*, una mesacha que ha fuyiu de casa d'a suya tía por culpa d'o mariu d'ista. D'atra man, *Jess Higgins*, lo suyo chefe, se troba en luita con o propietario d'un atro rancho, *Martínez*, a qui acusa de robar-li lo vacumen, una acusación que iste li torna en considerar que ye *Higgins* qui li roba a él. Bien luego los ninos descubren qui ye lo verdadero ladrón.

A cinta s'ambienta en bel momento indeterminau d'o sieglo XIX en o estau de Nevada y las suyas escenas se filmoron en o rancho Iverson en Los Angeles y en Newhall, en California.

## Elenco

## Se veiga tamién
* Cine en 1950.
* Cintas de 1950.

## Referencias

## Vinclos externos
Fool's Gold (cinta de 2008)

:*Ite articlo ye sobre una cinta estausunidense de comedia d'acción romantica de 2008; ta atros usos, se veiga *'Fool's Gold***.

***Fool's Gold*** (títol orichinal en [[Idioma anglés|anglés]], en [[Idioma aragonés|aragonés]] ***Oro de barrenaus***, estrenada en [[Aragón]] con o títol en [[Idioma castellano|castellano]] de ***Como locos... a por el oro***, en aragonés ***Mesmo que barrenaus... a por l'oro**') ye una cinta de cine estausunidense de cine de comedia d'acción romantica dirichida por Andy Tennant seguntes un guión orichinal d'él mesmo y de Bernie Goldmann y Jon Klane, con una banda sonora orichinal de George Fenton, una dirección de fotografía de Don Burgess y una producción cinematografica de Donald De Line, Bernie Goldmann y Jon Klane ta la productora cinematografica *[[De Line Pictures]]*. L'elenco d'a cinta ye formau, en os suyos papels principals, por os actors Matthew McConaughey, Kate Hudson, Donald Sutherland, Alexis Dziena, Ray Winstone, Kevin Hart, Ewen Bremner, Brian Hooks, Malcolm-Jamal Warner, Michael Mulheren, Adam LeFevre, Rohan Nichol, David Roberts, Roger Sciberras y Dan Mewing.

*Ben "Finn" Finnegan* ye un buscador de tresoros que persigue un galión espanyol clamau *Aurelia* que feba parte d'a flota d'o tresoro de 1715 y que naufragó como consecuencia d'un huracán y que transportaba un fabuloso tresoro. *Finn* ha trobau tadiellos que indudablement perteneixen a lo barco que busca pero cuan demana aduya a *Bigg Bunny*, qui ye lo suyo credient, pero iste decide que quiere ta él o tresoro y s'apodera d'os tadiellos. *Finn* busca alternativas y preba de convencer a *Tess*, a suys ex esposa, y a *Nigel Honeycutt*, o cabalero propietario d'o yate a on ella treballa. O grupo contina la investigación dica trobar a ubicación exacta d'o tresoro, pero *Bigg* ha seguiu puntualment os suyos abances.

A cinta s'ambienta en a suya epoca actual (2008) en a mar Caribe, y las suyas escenas se filmoron en cuantas localizacions en Queensland (incluyindo-ie Brisbane) en Australia y en as Bahamas.

Se tracta d'una cinta que ha recibiu bellas nominacions pero garra d'istas nominacions no perteneixe a garra premio cinematografico destacau.

## Elenco

## Se veiga tamién
* Cine en 2008.
* Cintas de 2008.

## Referencias

## Vinclos externos
*  Pachina web oficial de ''Fool's Gold''.
Anchina de peito

L**'anchina de peito** u **anchina** (en latín *angina pectoris*) ye dolor u presión en o peito, per un regular causau per un fluxo sanguinio insuficient a lo musclo cardiaco (miocardio). Per lo cheneral, ye un simptoma de malautía d'as arterias coronarias. L'anchina gosa estar o resultau d'una obstrucción parcial u un esbrunce d'as arterias que suministran sangre a lo musclo cardiaco. O prencipal mecanismo d'obstrucción d'as arterias coronarias ye l'aterosclerosi como parti d'a malautía d'as arterias coronarias. Atras causas d'anchina incluyen ritmos cardiacos anormals, insuficiencia cardiaca y, con menos frecuencia, anemia.

## Referencias

## Vinclos externos
Isquemia

A **isquemia** (d'o latín *ischaemia*) ye una restricción en o suministro de sangre a cualsequier teixiu, grupo de musclos u organo d'o cuerpo, lo que provoca una manca d'oxicheno que s'amenesta pa lo metabolismo celular (pa mantener vivo lo teixiu). A isquemia per un regular ye causada per problemas con os vasos sanguinios, con o consiguient mal u disfunción d'o teixiu, ye decir, hipoxia y disfunción microvascular. Tamién implica hipoxia local en una parti d'o cuerpo resultant d'una constricción (como vasoconstricción, trombosi u embolia).

## Referencias
Cianosi

A **cianosi** ye lo cambio d'a color d'o teixiu corporal a un ton purpra azulenco, como resultau d'a disminución d'a cantidat d'oxicheno uniu a la hemoglobina en os globulos royos d'o leito capilar. A cianosi gosa estar evident en os teixius corporals cubiertos de piel fina, incluyidas as membranas mucosas, os morros, as unglas y os lobulos d'as orellas. Bellas medecinas pueden causar decoloración, como las que contienen amiodarona u archent. Amás, as tacas de naixencia y lo consumo de productos alimenticios con tintes azuls u moraus tamién pueden provocar una decoloración azulenca d'o teixiu d'a piel y pueden trafucar-se con cianosi.  L'exploración fisica y l'anamnesi adequaus son una parti crucial pa diagnosticar a cianosi. Lo tractamiento d'a cianosi implica tractar a causa prencipal, ya que la cianosi no ye una malotía, ye un simptoma.

## Referencias
Anamnesi

L**'historial medico**, **historial clinico** u **anamnesi** (d'o griego αναμνησις *anamnesis* "remeranza") de un pacient ye un conchunto d'información que os medicos recopilan mientres as entrevistas medicas. Implica a lo pacient, y eventualment a las personas amanadas a ell, pa recopilar información confiable/obchetiva pa chestionar o diagnostico medico y proposar tractamientos medicos eficients. As queixas medicament relevants comunicadas per o pacient u per atras personas que lo conoixen se denominan simptomas, a diferencia d'os signos clinicos, que se detectan per meyo de un examen directo per parti d'o personal medico. A mayoría d'os trobadas de salut resultarán en bella mena d'anamnesi. Os historials medicos vareyan en a suya profundidat y enfoque. Per eixemplo, un paramedico d'ambulancia de normal limitaría lo suyo historial a detalles importants, como lo nombre, l'historial de queixas, alerchias, etc. Per contra, un historial psiquiatrico gosa estar luengo y fundo, ya que muitos detalles sobre la vida d'o pacient son relevants pa formular un plan de maneyo d'una malotía psiquiatrica.

A información obtenida d'ista traza, de conchunta con a exploración fisica, permite a lo medico y atros profesionals d'a salut elaborar un diagnostico y un plan de tractamiento. Si no se puede fer un diagnostico, se puede formular un diagnostico provisional y se pueden adhibir atras posibilidaz (os diagnosticos diferencials), enumeradas en orden de prebabilidat per convención. Dimpués, o plan de tractamiento puede incluyir mas investigacions pa meter en claro lo diagnostico.

## Referencias
Barindano

**Barindano** (*Baríndano* en castellano) ye un lugar d'a comunidat autonoma de Navarra, en o termin municipal d'Améscua la Baixa, en a comarca de Tierra d'Estella Oriental y merindat d'Estella.

A suya población ye de 96 habitants (2020).

## Cheografía
O lugar de Barindano se troba situau a 546 metros d'altaria sobre lo livel d'a mar.

## Demografía

## Molimentos
* Ilesia de Sant Millán de Barindano, una ilesia d'orichen romanico.

## Fiestas patronals
* 22 de chulio, en honor de Santa María Malena.

## Vinclos externos
Cábrega

**Cábrega** (*Kabrega* en basco ye un lugar d'a comunidat autonoma de Navarra, en o termin municipal de Mues, en a comarca de Tierra d'Estella Oriental y merindat d'Estella. Fa parte d'o partiu chudicial d'Estella.

A suya población ye de 6 habitants (2014).

## Demografía

## Molimentos
* Palacio cabo d'armería de Cábrega.

## Vinclos externos
Casetas de Ciriza

**Casetas de Ciriza** ye un lugar d'a comunidat autonoma de Navarra, en o termin municipal de Deyerri, en a comarca de Tierra d'Estella Oriental y merindat d'Estella. Fa parte d'o partiu chudicial d'Estella.

A suya población ye d'1 habitant (2017).

## Cheografía
A localidat de Casetas de Ciriza se troba situada a una distancia de 45 km d'a ciudat de Pamplona, a capital de Navarra, y a 12&nbsp;km d'Estella, la capital d'a suya merindat, d'a suya comarca y d'o suyo partiu chudicial.

## Demografía

## Vinclos externos
Premio Pedro Lafuente

O **Premio de Relatos Pedro Lafuente** ye un premio literario anyal ta relatos curtos y poesía en luenga aragonesa que convoca lo concello de Uesca y que recibe lo suyo nombre como homenache a l'escritor aragonés uescano Pedro Lafuente. 

Bi ha premios ta ixas dos modalidatz, amás d'un atro dito *zagals*. Istos premios, que s'atorgan dende 2016, estioron inicialment ta narracions, adhibindo-se en 2022 un premio ta poesía.

## Ganadors d'o premio Pedro Lafuente de poesía en aragonés

## Ganadors d'o premio Pedro Lafuente de narración en aragonés
Ilesia de Sant Vicent Mártir d'Albelda

A **ilesia de Sant Vicent Mártir d'Albelda** (en catalán *Església de Sant Vicent Màrtir*) ye una lesia y antiga colechiata catolica que se troba en Albelda (Litera, Aragón).

## Historia
I habió un templo d'estilo romanico adedicau a sant Vicent situau probablement en a carrera Mayor. Ye a meyaus d'o sieglo XVI cuan se decide construyir l'actual ilesia, de mayors dimensions.

Ye nombrada colechiata en l'anyo 1560 a traviés d'una bula apostolica d'o Papa Pío IV, contando asinas con su correspondient capítol de canonches, beneficiaus y sacerdotes. Estió alavez una d'as cuatre colechiatas que i heba en o bispau de Leida en a zona oriental d'a provincia de Uesca chunto con as de Roda, Monzón y Tamarit. Dimpués d'a desamortización de 1841, en l'anyo 1851 pierde o títol de colechiata pasando a estar ilesia parroquial.

Como atros edificios catolicos sofrió grans perdidas materials mientres a Guerra Civil desapareixindo muitos d'os suyos tesoros liturchicos.

## Descripción
Se tracta d'un edificio de piedra picada que constituye un sobrebuen eixemplo d'o gotico aragonés tardano con patrons d'o gotico mediterranio. Ye formau d'un unica nau cubierta con vuelta de crucería adornada con polius medallons. A cada costau i hai cuatre capiellas situadas entre os contrafuertes.

A torre se troba adosada a la suya cabecera, que tiene forma poligonal. A planta d'a torre ye cuadrada en a parti inferior y octogonal en la superior. O portegau ye adosau a os piez d'a ilesia y conta con una puerta en arco de meyo punto, con un oculo sobre ella y un frontón.

Destaca tamién l'actual abadía, que se troba annexa a la parroquia y que fue construyida en ladriello entre os sieglos XVII y XVIII.

## Vinclos externos
*  Ficha en gcatholic.org
*  La antigua Colegiata de San Vicente de Albelda. Via Vicentius
Aterosclerosi

L**'aterosclerosi** ye un patrón d'a malautía arteriosclerosi,  caracterizada per o desarrollo d'anomalías clamadas lesions en as parez d'as arterias. Istas lesions pueden provocar un estreitamiento d'as parez arterials a resultas de l'acumulación de placas d'ateroma. A lo prencipio no gosa haber simptomas, pero si se desembolican, os simptomas per un regular prencipian arredol d'a meyana edat. En casos grieus, puede provocar malautía d'as arterias coronarias, accident cerebrovascular, malautía d'as arterias perifericas u trastornos renals, dependendo d'en qué parti d'o cuerpo se troben as arterias afectadas.

Se desconoixe la causa exacta de l'aterosclerosi y se proposa que sía multifactorial. Os factors de risgo incluyen libels anormals de colesterol, libels elevaus de biomarcadors inflamatorios, presión arterial alta, diabetis, tabaquismo (tanto activo como pasivo), obesidat, factors cheneticos, antecedents familiars, costumbres d'estilo de vida y una dieta poquet saludable. A placa ye formada per graixa, colesterol, calcio y atras substancias que se troban en a sangre. L'estreitamiento d'as arterias limita lo fluxo de sangre rica en oxicheno a partis d'o cuerpo. O diagnostico se basa en un examen fisico, electrocardiograma y preba d'esforzo, entre atros.

As pautas de prevención incluyen levar una dieta saludable, fer exercicio, no fumar y mantener un peso corporal normal. O tractamiento d'a malautía establida puede incluyir medecinas pa reducir o colesterol, como estatinas, medecinas pa la presión arterial y terapias anticoagulants pa reducir o risgo de formación de coagulos sanguinios. A medida que abanza l'estau d'a malautía, s'aplican estrategias mas invasivas, como la intervención coronaria percutania, l'empeltre de derivación d'arteria coronaria u la endarterectomía carotídea. Os factors cheneticos tamién son fuertement implicaus en o proceso d'a malautía; no se basa enterament en eleccions d'estilo de vida.

L'aterosclerosi per un regular prencipia cuan una persona ye choven y empiora con a edat. Cuasi totas as personas se veyen afectadas en bel grau a la edat de 65 anyos.

## Referencias
Testosterona

A **testosterona** ye la prencipal hormona sexual masculina y l'androcheno en os hombres. En os sers humans, a testosterona desempenya un paper clau en o desarrollo d'os teixius reproductivos masculins, como os testiclos y la prostata, amás de promover caracteristicas sexuals secundarias, como l'aumento d'a masa muscular y osia, y lo creiximiento d'o vello corporal. S'asocia con una mayor agresión, deseyo sexual, dominancia, exhibición de parada nupcial y una ampla gama de caracteristicas de comportamiento. Amás, a testosterona en toz dos sexos interviene en a salut y lo buenpasar, an tien un efecto significativo en l'estau d'animo cheneral, a cognición, o comportamiento social y sexual, o metabolismo y la producción d'enerchía, o sistema cardiovascular y en a prevención de l'osteoporosi. Os libels insuficients de testosterona en os hombres pueden provocar anomalías que incluyen frachilidat, acumulación de teixiu adiposo en o cuerpo, angluzia y depresión, problemas de desempenyo sexual y perda osia.

## Referencias
Estradiol

O **estradiol** ye una hormona esteroide estrochenica y a prencipal hormona sexual femenina. Interviene en a regulación d'os ciclos reproductivos femeninos, como l'estro y os ciclos menstruals. O estradiol ye responsable d'o desarrollo d'as caracteristicas sexuals secundarias femeninas, como os peitos, l'ixamplamiento d'as ancas y un patrón femenín de distribución d'a graixa. Tamién ye important en o desarrollo y mantenimiento d'os teixius reproductivos femeninos, como as glandulas mamarias, l'utero y la vachina, mientres a pubertat, a edat adulta y a emprenyatura. Tamién tien efectos importants en muitos atros teixius, incluyius os uesos, a graixa, a piel, o figado y lo cerebro.

Encara que los libels d'estradiol en os hombres son muito mas baixos que en as mullers, o estradiol tamién desempenya un paper important en os hombres. Amás d'en os humans y atros mamifers, o estradiol tamién se troba en a mayoría d'os vertebraus y crustacios, insectos, peixes y atras especies animals. 
 
O estradiol se produz especialment en os foliculos d'os ovarios, pero tamién en atros teixius, incluyius os testiclos, as glandulas suprarrenals, a graixa, o figado, as mamas y lo cerebro. O estradiol se produz en o cuerpo a partir d'o colesterol per meyo d'una serie de reaccions y intermediarios.

## Referencias
The Prisoner of Zenda (cinta de 1952)

:*Iste articlo ye sobre una cinta estausunidense de cine d'aventuras de l'anyo 1952; ta atros usos, se veiga *'The Prisoner of Zenda** y **The Prisoner of Zenda (cinta)***.

***The Prisoner of Zenda*** (títol orichinal en [[Idioma anglés|anglés]], en [[Idioma aragonés|aragonés]] ***O presonero de Zenda***, estrenada en [[Aragón]] con o suyo títol traduciu enta lo [[Idioma castellano|castellano]] como ***El prisionero de Zenda**') ye una cinta de cine d'aventuras de cine estausunidense de l'anyo 1952 dirichida por Richard Thorpe seguntes un guión adaptau por Wells Root y Donald Ogden Stewart (basau en un guión de Noel Langley y John L. Balderston basau a la vegada en *[[The Prisoner of Zenda (novela)|The Prisoner of Zenda]]*, una novela publicada por Anthony Hope en 1894 y en a suya adaptación como obra teatral por Edward Rose), con una banda sonora orichinal d'Alfred Newman, una dirección de fotografía de Joseph Ruttenberg y una producción cinematografica de Pandro S. Berman ta la productora cinematografica *[[Metro-Goldwyn-Mayer]]*. Conta con un elenco d'actors d'o cual en fan parte, entre d'atros, Stewart Granger, Deborah Kerr, James Mason, Louis Calhern, Robert Coote, Robert Douglas, Jane Greer, Lewis Stone, John Goldsworthy y Gordon Richards.

*Rudolf Rassendyll* marcha de vacanzas en chunio de 1897 enta Ruritania (un país ficticio siatuau en os Balcans) y en plegar-ie se veye sorprendiu por as reaccions que tienen os suyos habitants en veyer-lo, dica que conoix a lo *coronel Zapt* y a lo *capitán Fritz von Tarlenheim*, que le presentan a lo reu d'o país, Rodolfo V, qui ye extremadament semellant a él, excepto por a mostaixa. Lo rei se veye igual de sorprendiu pero lo convida a lo suyo pabillón de caza, a on dimpués de beber muito ubre una botella de vin que li ha estrenau lo suyo chirmanastro lo *duque Miguel*, encara que d'ista zaguera botella no en bebe *Rudolf*. A lo día siguient o rei está completament narcotizau, de tal manera que no podrá asistir a la suya coronación y asinas *Miguel* podrá prebar d'asumir a rechencia d'o país en declarar-lo incapable. O *coronel Zapt* consigue convencer a *Rudolf* ta que asuma lo papel d'o rei y asista a la coronación, a on conoix a la novia d'o rei, a *princesa Flavia*, de qui s'enamora. Pero cuan remata la ceremonia y creye que ya podrá tornar en a suya vida normal troba que *Miguel* ha secuestrau a lo rei.

A cinta s'ambienta en 1897 en un país ficticio d'Europa y las suyas escenas se filmoron en Los Angeles y en os *[[Metro-Goldwyn-Mayer Studios]]* en Culver City en California.

## Elenco

## Se veiga tamién
* Cine en 1952.
* Cintas de 1952.

## Referencias

## Vinclos externos
Simptoma

En medicina, un **simptoma** (d'o griego antigo *σύμπτωμα* "accident, astrugancia, revesada") ye la referencia subchectiva que da un malauto per a percepción u cambio que puede percibir como anomalo u causau per un estau patolochico u malautía.

O termin *simptoma* s'oposa a lo signo clinico, que ye un dato obchetivable. O simptoma ye un aviso util que la salut puede estar menazada per bella cosa psiquica, fisica, social, u una combinación.

Eixemplos de simptomas son a distermia, u sensación de tener un trastorno d'a temperatura corporal (sensación de calentura, escaldafríos), amagos, ansias, a dolor, a somnolencia, etc.

## Notas


## Referencias
Signo clinico

En medicina, un **signo clinico** ye cualsequier manifestación obchectiva consiguient a una malautía u alteración d'a salut, y que se fa evident en a biolochía d'o malauto. A semiolochía ye la disciplina d'a cuala se vale lo medico pa encercar, per meyo de l'examen psicofisico d'o pacient, sobre los distintos signos que puede presentar. Un signo clinico ye un elemento clau que lo medico puede percibir en un examen fisico, en contraposición a los simptomas que son os elementos subchectivos, apercibius nomás per o pacient.  Son eixemplos de signos a calentura, l'edema u l'enroyimiento d'una aria d'o cuerpo. En cambio, a dolor, l'astenia u los amagos son simptomas.

## Referencias
Exploración fisica

A **exploración fisica** u **examen fisico** ye lo conchunto de procedimientos u habilidaz d'a semiolochía clinica que lo medico leva a cabo sobre lo pacient dimpués d'una correcta anamnesi en a entrevista clinica, pa obtener un conchunto de datos obchectivos u signos que sigan relacionaus con os simptomas que refiere lo pacient.

Con a suma d'istos datos d'anamnesi y d'exploración fisica, rechistraus en a historia clinica, se construye un diagnostico medico u chudicio clinico inicial a partir d'o cual se solicitan u no determinadas exploracions complementarias, que confirmen o diagnostico zaguer d'un sindrome u malautía.

En muitas ocasions a simple exploración fisica, acompanyada d'una buena anamnesi, aduya a establir un diagnostico sin necesidat de prebas clinicas u exploracions complementarias mas complexas y costosas.  A exploración fisica u examen fisico puede realizar-se per aparatos u sistemas de forma cheneral, u especializar-se mas concretament en os simptomas que refiere lo pacient en un determinau sistema u aparato.

## Referencias
The Prince Who Was a Thief

***The Prince Who Was a Thief*** (títol orichinal en anglés, en aragonés ***O prencipe que yera ladrón***, estrenada en Aragón con o títol en castellano de ***Su alteza el ladrón***, en aragonés ***A suya alteza lo ladrón***) ye una cinta de cine d'aventuras de cine estausunidense de l'anyo 1951 dirichida por Rudolph Maté seguntes un guión adaptau por Gerald Drayson Adams y Aeneas MacKenzie (basau en una historia de Theodore Dreiser), con una banda sonora orichinal de Hans J. Salter, una dirección de fotografía d'Irving Glassberg y una producción cinematografica de Leonard Goldstein ta la productora cinematografica *[[Universal Pictures]]*. Conta con un elenco d'o cual en fan parte, en os suyos papels prencipals, os actors Tony Curtis, Piper Laurie, Everett Sloane, Jeff Corey, Betty Garde, Marvin Miller, Peggie Castle, Donald Randolph, Nita Bieber, Milada Mladova, Hayden Rorke, Midge Ware y Carol Varga.

En o sieglo XIII, *Yussef * ye un ladrón que vive en Táncher y a qui lo chirmano d'o soldán li encomana de matar a un nino, que ye l'hereu d'a ciudat. Tanimientres, *Yussef* s'apiada d'o nino y decide criar-lo secretament como si estase su propio fillo. *Julna*, que asinas ye clamau, creixe en aprendiendo as artes de ladrón de su pai adoptivo, y iste dimpués li explica qui ye en realidat. En ixe inte conoix a *Tina*, una chiven ladrona tamién filla de ladrons, a qui convencen ta que treballe ta éls. *Tina* s'enamora bien luego de *Julna*, pero iste ye enamorau d'a *princesa Mirza*, la filla de l'usurpador, a qui promete recuperar una valuosa choya que ha estau robada, encara que no sabe que qui l'ha robau ye *Tina*. Alavez plega en as puertas d'a ciudat un prencipe forano, que menaza con arrasar a ciudat si no li entregan a choya. Pero cuan *Julna* consigue recuperar a choya y marcha enta palacio ta entregar-la a la princesa, ista le prepara una trampa a on ye camín de cayer como gurrión, encara que *Tina* l'endonga d'o periglo.

A cinta s'ambienta en a ciudat de Táncher en o sieglo XIII y las suyas escenas se filmoron en os *[[Universal Studios]]* en Universal City en California (Estaus Unius).

## Elenco

## Se veiga tamién
* Cine en 1951.
* Cintas de 1951.

## Referencias
El abuelo tiene un plan

***El abuelo tiene un plan*** (títol orichinal d'a cinta en castellano, en aragonés ***L'avuelo tien un ligue***) ye una cinta de cine de comedia de cine espanyol de l'anyo 1973 dirichida por Pedro Lazaga seguntes un guión adaptau por Vicente Coello, Mariano Ozores y Juan José Daza (basau en una comedia d'Alfonso Paso), con una banda sonora orichinal d'Antón García Abril, una dirección de fotografía de Manuel Rojas y producida ta la productoran cinematografica *[[Filmayer]]*. Forman l'elenco d'a cinta, entre d'atros actors, Paco Martínez Soria, Isabel Garcés, José Sacristán, Maruja Bustos, Manuel Zarzo, Elvira Quintillá, Guadalupe Muñoz Sampedro, Belinda Corel, Valeriano Andrés, Beni Deus y Erasmo Pascual.

*Leandro Cano* ye un sinyor mayor, que diz tener problemas d'izordera, y vive alternando la suya estancia succesivament en casa de cadaguno d'os suyos fillos. *Elena* ye soltera y vive con su chirmana vídua, y diz que de contino se li para lo corazón. Bel día toz dos coinciden casualment en un hespital, cadaguno con o suyo problema, y tienen una chicota disusión. Casualment, toz dos tienen o mesmo medico, lo *doctor Bolt*, y iste tien una ideya: presentar-los a toz dos ta que se conoixcan, en estar seguro que lo problema de toz dos ye lo mesmo: la soledat. Él no lo fa, pero la suya secretaria, que ye amás a sobrina d*'Elena*, fa un poder ta que tiengan una cita. Encara que inicialment no se cayen bien, bien luego la situación cambia y toz dos ixuplidan os suyos problemas. Mesmo *Leandro* decide logar un piso ta tener as suyas citas con *Elena*, piso que pinta tot en color verda, en estar ixa color la favorita d'a muller. Pero cuan la familia de l'un y de l'atra conoixen a situación, deciden evitar que contine la relación, mesmo impedindo a *Leandro* que marche enta la carrera.

A cinta s'ambienta en a ciudat de Madrit en a suya epoca actual (1973) y las suyas escenas se filmoron en ixa mesma ciudat y en os *[[Estudios Roma]]*, tamién situaus en Madrit.

## Elenco

## Se veiga tamién
* Cine en 1973.
* Cintas de 1973.

## Referencias
Pacient

Un **pacient** ye cualsequier destinatario de servicios d'atención medica realizaus per profesionals d'a salut. En a mayoría d'os casos, o pacient ye malauto u lisiau y amenesta tractamiento per parti d'un medico, enfermera, optometrista, dentista, albeitar u unatro furnidor d'atención medica.

## Referencias
Diagnostico medico

O **diagnostico medico** ye lo proceso de determinar qué malautía u afección explica los simptomas y signos d'una persona. A ormino se lo denomina diagnostico en o cual o contexto medico ye implicito. A información necesaria pa un diagnostico per un regular se recopila a partir d'a historia y l'examen fisico d'a persona que busca atención medica. A ormino, mientres o proceso tamién se realizan un u mas procedimientos de diagnostico, como prebas medicas. De vez en vez, o diagnostico postumo se considera una especie de diagnostico medico.

O diagnostico gosa estar un desafío perque muitos signos y simptomas no son especificos. Per eixemplo, l'enroyimiento d'a piel (eritema), per él solo, ye un signo de muitas trastornaduras y, per tanto, no le indica a lo profesional d'a salut qué ye malament. Per tanto, s'ha de realizar un diagnostico diferencial, en o cual se comparen y contrasten cuantas explicacions posibles. Isto implica la correlación de cuantas piezas d'información seguida d'o reconoixencia y diferenciación de patrons. Alasveces, o proceso se veye facilitau per un signo u simptoma (u un grupo de cuantos) que ye patognomonico.

O diagnostico ye un component important d'o procedimiento d'a visita a lo medico. Dende lo punto de vista estatistico, o procedimiento de diagnostico implica prebas de clasificación.

## Referencias
Entrimo

**Entrimo** ye un municipio espanyol d'a comunidat autonoma de Galicia que se troba en a provincia d'Ourense. A suya población ye de 1.118 habitants (2021) en una superficie de 84,52&nbsp;km² con una densidat de población de 13 hab/km².

## Referencias
Horizons West

***Horizons West*** (títol orichinal en anglés, en aragonés ***Horizonts de l'ueste***, estrenada en Aragón con o suyo títol traduciu enta lo castellano como ***Horizontes del Oeste***) ye una cinta de cine de western de cine estausunidense de l'anyo 1952 dirichida por Budd Boetticher seguntes un guión orichinal de Louis Stevens, con una banda sonora orichinal de Henry Mancini y Herman Stein, una dirección de fotografía de Charles P. Boyle y una producción cinematografica d'Albert J. Cohen ta la productora cinematografica *[[Universal Pictures]]*. Conta con un elenco formau por os actors Robert Ryan, Julie Adams, Rock Hudson, Judith Braun, John McIntire, Raymond Burr, James Arness, Dennis Weaver, Frances Bavier, Tom Powers, John Hubbard, Rodolfo Acosta, Douglas Fowley, Walter Reed, Raymond Greenleaf, Dan Poore, Frank Chase y Mae Clarke, en os suyos papels principals.

*Dan* y *Neil Hammond* son dos chirmano que han combatiu en a Guerra Civil d'os Estaus Unius como soldaus de l'exercito d'os Estaus Confederaus d'America y que en rematar a guerra con a suya redota tornan en a suya casa en Texas. Tanimientres, las ambicions de l'uno y de l'atro son bien diferents. *Neil* nomás piensa que en aduyar a su pai en o treballo y l'administración d'o rancho familiar, pero *Dan* ye muito mas ambicioso. Dimpués de recibir una carada de *Cord Hardin*, lo suyo obchectivo ye nomás que fer diners ta convertir-se en un gran hombre de negocios de Texas como lo ye *Card*. D'atra mar, *Lorna*, la muller de *Card* a qui iste no tracta pas masiau bien, prencipia a avitar suenios romanticos con *Dan*, y cuando iste muere fa una voda con él. Poquet a poquet *Dan* funda un amplo emporio comercial, estando l'alazet d'o suyo capital o robo de vacumen. En iste proceso prencipia a vulnerar de contino la lei y ixo provoca tensions con os suyos antigos vecinos y amigos per tamién con u chirmano y mesmo con su pai, tensions que desembocan en una luita ubierta entre éls.

A cinta s'ambienta en Texas en os anyos 1860 y las suyas escenas se filmoron en Newhall (California) y en os *[[Universal Studios]]* en Universal City, tamién en California.

## Elenco

## Se veiga tamién
* Cine en 1952.
* Cintas de 1952.

## Referencias
The Tarnished Angels

***The Tarnished Angels*** (títol orichinal en anglés, en aragonés ***Os ánchels sin de brilo***, estrenada en Aragón con o suyo títol traduciu enta lo castellano como ***Ángeles sin brillo***) ye una cinte de cine de drama y cine de romance de cine estausunidense de l'anyo 1957 dirichida por Douglas Sirk seguntes un guión adaptau por George Zuckerman (basau en *[[Pylon (novela)|Pylon]]*, una novela publicada por William Faulkner en l'anyo 1935), con una banda sonora orichinal de Frank Skinner, una dirección de fotografía d'Irving Glassberg y una producción cinematografica d'Albert Zugsmith ta la productora cinematografica *[[Universal-International]]*. De l'elenco d'a cinta en fan parte Rock Hudson, Robert Stack, Dorothy Malone, Jack Carson, Robert Middleton, Alan Reed, Alexander Lockwood, Chris Olsen, Robert J. Wilke, Troy Donahue y William Schallert, entre d'atros actors.

*Roger Shumann* ye un piloto d'avions, veterano d'a Primera Guerra Mundial, a on i combatió con a *[[Escuadrila Lafayette]]* formada por voluntarios d'os Estaus Unius antes d'a dentrada en a guerra d'o suyo país. Mientres a suya participación en a guerra recibió cunatos honors, pero en bel meyo d'a *[[Gran Depresión]]* sobrevive fendo vuelos d'exhibición con acrobacias aerias en ferias locals d'os Estaus Unius. Ye casau con *LaVerne*, qui fa de paracayidista en bellas d'as suyas exhibicions, y tien un fillo, *Jack*. O suyo mecanico, *Jiggs*, tamién l'acompanya. Cuan aparixe en escena *Burke Devlin*, un periodista de Nueva Orleans intresau en as vivencias d'ixe mundo ta fer-ne un articlo ta lo suyo diario, iste siente atracción por *LaVerne*, en veyer o distanciamiento con que su mariu la tracta a ella y a lo nino, a la vegada que veye que *Jiggs* tamién ye enamorau d'ella, dica lo punto que li proposó de casar-se con ella cuan *Roger* no quereba fer-lo. A situación se complica cuan *Roger* li diz a su muller que marche ta estar con *Matt Ord*, un empresario propietario d'un avión que él amenista, ta que lo li ceda a cambio d'estar con su muller.

A cinta s'ambienta en os anyos 1930 en Nueva Orleans en Loisiana (Estaus Unius) y las suyas escenas se filmoron en San Diego y en os *[[Universal Studios]]* en Universal City en California.

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos
Periferia de Creta

A **periferia de Creta** (griego *Περιφέρεια Κρήτης*, romanizau como *Periféreia Krítis*) ye una d'as trece periferias griegas y incluye toda a isla de Creta asinas como as islas de Gavdos, Gavdopula, Día, Chrysi, Kufonisi y Dionysades. Tamién ye una d'as siet administracions descentralizadas creyadas por o plan Calícrates en chinero de 2011. A suya capital ye Irákleio.

## División administrativa
Se divide en cuatre unidaz perifericas: Irákleio, Janiá, Lasithi y Réthimno.

## Referencias

## Se veiga tamién
* Creta
Seu de Sant Menas d'Irákleio

A **seu de Sant Menas d'Irákleio** (en griego *Μητροπολιτικός Ναός του Αγίου Μηνά*) ye una seu ortodoxa griega situada en a ciudat d'Irákleio, Grecia. Ye a seu de l'archidiocesi de Creta y ye adedicada a sant Menas mártir (285-309), o santo patrón d'Irákleio.

## Historia
Fue construyida entre os anyos 1862 y 1895. A construcción s'interrompió mientres a revuelta cretense de 1866-1869. A ilesia tien una arquitectura cruciforme con una cupula central. A planta d'a ilesia tien una grandaria maxima de 43,20 m de largaria por 29.50 m d'amplaria y una superficie de 1.350 m2. Ye a seu mas gran de Creta y una d'as mas grans de Grecia. I hai una chicota y antiga ilesia adedicada Sant Menas situada chunto a la seu.

## Galería d'imáchens

Imachen:Agios Minas Cathedral 01.jpg|Vista frontal d'a seu de Sant Menas d'Irákleio
Imachen:30. Agios Minas Cathedral Heraklion, South- West-facade with tower and dome.jpg|Seu de Sant Menas d'Irákleio, frontera sud-ueste con torre y cupula
Imachen:15. Agios Minas Cathedral Heraklion floor plan.JPG|Planta d'a seu de Sant Menas d'Irákleio
Imachen:Stminasinterior.jpg|Interior d'a ilesia
Imachen:10. Agios Minas Cathedral Heraklion Ikonostase.JPG|Sant Menas d'Irákleio, vista d'o templón
Imachen:09. Agios Minas Cathedral Heraklion Interior.JPG|Interior d'a seu de Sant Menas d'Irákleio
Imachen:17.Agios Minas Cathedral Heraklion, Interior dome fresco Christ Pantocrator.JPG|Seu de Sant Menas d'Irákleio, fresco con un Pantocrátor en a cupula
Imachen:16. Agios Minas Cathedral Heraklion, Icon St. Minas.JPG|Seu de Sant Menas d'Irákleio, icono de sant Menas


## Referencias
Seu de Sant Tito d'Irákleio

A **seu de Sant Tito d'Irákleio** (en griego *Καθεδρικός Ναός Αγίου Τίτου*) ye una seu ortodoxa d'a ciudat d'Irákleio (Creta, Grecia). Ye adedicada a sant Tito, patrón d'a isla.

## Historia
O santuario orichinal de sant Tito se trobaba en Gortina, l'antiga capital de Creta, a on o santo heba teniu a suya seu episcopal y a on s'alzoron as suyas reliquias dica a ruena d'a ciudat y o treslau d'a capital ta Irákleio mientres a dominación arabe en 828.

Dimpués d'a expulsión d'os arabes en o sieglo X, en a ubicación d'a ilesia actual se debantó un templo bizantino consagrau a sant Tito, a on s'alochoron as suyas reliquias procedents de Gortina, asinas como a *[[Panagia|Panagia Mesopanditissa]]* (Virchen Meyadera), un icono muit venerau. Dimpués d'a cayida d'Irákleio debant d'os otomans en 1669, as reliquias fuoron tresladadas ta Venecia, a on encara permaneixe a mayoría. A *Mesopanditissa*, en particular, se troba en a basilica de Santa María d'a Salut. L'antiga ilesia bizantina de Sant Tito fue transformada en un puesto de culto islamico y fue conoixida como mesquita d'o Visir. Iste edificio fue destruyido por o tierratremo de 1856.

L'edificio actual fue construyido en 1869 como mesquita otomana por l'arquitecto griego Athanasios Moussis, o mesmo que disenyó a seu de Sant Menas. Tenió ixa función dica a decada de 1920, cuan os musulmans cretenses fuoron forachitaus ta Turquía. S'espaldó o minaret y a mesquita fue transformada en ilesia cristiana. Dende 1966 a ilesia alberga o relicario de sant Tito en o puesto de l'antigo mihrab.

## Galería d'imáchens

Imachen:Iraklion Agios Titos R01.jpg|Frontera prencipal
Imachen:04 Agios Titus Innenansicht Ikonostase.JPG|Iconostasio
Imachen:2016-07-25 Heraklion 059.jpg|Mihrab y relicario de sant Tito
Imachen:16 Agios Titos Marienikone.JPG|Replica d'a *Panagia Mesopanditissa*


## Referencias
Incident at Phantom Hill

***Incident at Phantom Hill*** (títol orichinal en anglés, en aragonés ***Incident en Phantom Hill***, estrenada en Aragón con o títol en anglés d***'El asalto de Phantom Hill***, en aragonés ***L'asalto de Phantom Hill***) ye una cinta de cine estausunidense de cine de western de l'anyo 1966 dirichida por Earl Bellamy seguntes un guión adaptau por Frank S. Nugent y Ken Pettus (basau en una historia de Harry Tatelman), con una banda sonora orichinal de Hans J. Salter, una dirección de fotografía de William Margulies y una producción cinematografica de Harry Tatelman ta la productora cinematografica *[[Universal Pictures]]*. Conta con un elenco d'actors formau por Robert Fuller, Jocelyn Lane, Dan Duryea, Tom Simcox, Linden Chiles, Claude Akins, Noah Beery Jr., Paul Fix, Denver Pyle, William Phipps, Don Collier y Mickey Finn.

En 1865, en os zaguers momentos d'a Guerra Civil d'o Estaus Unius, un grupo de soldaus d'os Estaus Coneferaus d'America roba un cargamento d'oro propiedat d'os Estaus Unius y l'amaga en bel puesto amán de Fort Phantom Hill, encara que d'o grupo nomás queda que un supervivient. Cuan bien luego se conoix la rendición d'os confederaus y lo supervivient ye capturau, consigue fer un pacto: él portará a los soldaus en o puesto a on ye amagau l'oro y como compensación, será aministiau. Tanimientres, l'oro se troba amagau en un territorio que s'ha cediu como reserva a los indios cheyennes y l'alcuerdo con os indios diz que no ye admisible la presencia de militars estausunidenses en l'interior d'o territorio, asinas que se decide ninviar con o sudista a un capitán y cuatre soldaus vestius de civils en misión extraoficial. Cuan son al cayedero de marchar se veyen obligaus por u "sheriff" d'o lugar a levar con éls a una mesacha, *Memphis*, a qui lo "sheriff" obliga a marchar d'o lugar en considerar que la suya presencia no ye pas adecuada a la imachen d'a ciudat. Cuan son al cayedero de dentrar en o territorio d'os comanches, en dentrar en un local ta mercar-ie augua, i troban a un grupo bien perigloso, que en considerar que nomás amenistaban augua que si la suya finalidat teraa dentrar en territorio comanche, y en considerer tamién que nomás bella cosa bien valuosa podeba fer que asumisen o risque de veyer-se en mans d'os comanche, decide marchar dezaga déls. D'atra man, a convivencia prencipia a fer que *Memphis* y lo capitán sientan atracción mutua.

*Incident at Phantom Hill* s'ambienta en l'anyo 1865 en Texas, en os Estaus Unius, y las suyas escenas se filmoron en bellas localizacions en o estau de California, incluyindo-ie os *[[Universal Studios]]* en Universal City.

## Elenco

## Se veiga tamién
* Cine en 1966.
* Cintas de 1966.

## Referencias
Muñosancho

**Muñosancho** ye un municipio d'a comunidat autonoma castellanoleyonesa en a provincia d'Ávila. Fa parte d'a comarca de La Moraña.

A suya población ye de 88 habitants (2023) en una superficie de 19,72 km², con una densidat de población de 5,17 hab/km².

## Cheografía
A localidat de Muñosancho se troba situada a 905 metros d'altaria sobre lo livel d'a mar, a una distancia de 56 km d'a ciudat d'Ávila, a capital d'a suya provincia.

## Demografía

## Vinclos externos

*  Sitio web oficial municipal de Muñosancho.
Todo es posible en Granada (cinta de 1982)

:*Iste articlo ye sobre una cinta de comedia musical de cine espanyol de l'anyo 1982; ta atros usos, se veiga *'Todo es posible en Granada** y **Todo es posible en Granada (cinta)***.

***Todo es posible en Granada*** (títol orichinal en [[Idioma castellano|castellano]], en [[Idioma aragonés|aragonés]] ***Todo ye posible en Granada**', estrenada n Aragón con o suyo títol orichinal) ye una cinta de cine espanyol de l'anyo 1982 de cine de comedia muical romantica dirichida por Rafael Romero Marchent seguntes un guión adaptau por Vicente Coello y Rafael Romero Marchent (basau en una historia de José Luis Sáenz de Heredia y Carlos Blanco), con una banda sonora orichinal de Gregorio García Segura, una dirección de fotografía de Domingo Solano y una producción cinematografica d'Alfredo Fraile ta la productora cinematografica *[[Filmayer]]*. Conta con un elenco formau por Manolo Escobar, Tessa Hood, Manolo Gómez Bur, Luis Varela, Rafael Alonso, Luis Barbero, Félix Dafauce, José Moreno, Francisco Nieto, Emilio Fornet y Rafael Romero Marchent, en os papels principals d'a cinta.

A cinta, que ye un *[[remake]]* de *[[Todo es posible en Granada (cinta de 1954)|Todo es posible en Granada]]* (1954, José Luis Sáenz de Heredia), conta cómo *Manolo Ortega* ye propietario d'una chicota finca que quiere mercar una empresa estausunidense en haber en a redolada minerals d'intrés. Tanimientres, encara que li ufren mercar-li a buen pre, *Manolo* terne que terne se niega a fer a venda. Ta convencer-lo, os estausunidenses ninvían a *Margaret*, una d'os suyos exceutivos, que viacha acompanyada de su novio. Cuan plegan, prencipian una labor d'investigación sobre *Manolo* dica que descubren que o suyo punto débil ye l'intrés que siente por as mullers, asinas que *Margaret* s'adedica a enamorar-lo, Finalment consigue que iste li explique lo suyo secreto: en as tierras bi ha un tresoro amagau, que nomás apareixerá fisicament si se pronuncia una determinada conchira. O problema ye que lo documento a on de indicaba cuala yera la dita conchira ha despareixiu.

A cinta s'ambienta en a suya epoca actual (1982) en a ciudat de Granada en Andalucía, y las suyas escenas se filmoron en ixa mesma ciudat.

## Elenco

## Se veiga tamién
* Cine en 1982.
* Cintas de 1982.

## Referencias
¿Dónde estará mi niño?

***¿Dónde estará mi niño?*** (títol orichinal en castellano, en aragonés ***A on i será lo mñio nino?***, estrenada en Aragón con o suyo títol orichinal) ye una cinta de cine espanyol de l'anyo 1981 de cine de comedia romantica musical dirichida por Luis María Delgado seguntes un guión orichinal de Esmeralda Adam, Álvaro Lion-Depetre y Manuel Ruiz Castillo, con una banda sonora orichinal de Gregorio García Segura, una dirección de fotografía de John Cabrera y una producción cinematografica d'Alfredo Fraile ta la productora cineatografica *[[Filmayer]]*. L'elenco d'a cinta ye formau, en os suyos papels principals, por Manolo Escobar, Antonio Garisa, Rafaela Aparicio, África Pratt, José Andrés, María Kosty, Adrián Ortega, Luis Barbero, Rafael Castejón, Guillermo Antón, Fernanda Hurtado, Pepe Ruiz, José María Tasso, Isabel Leo, Emilio Fornet y Karlos Granada.

*Manolo Andújar* ye un famoso cantaire a qui cuantas mullers persiguen, dica lo punto de que li presentan falsos fillos ta obligar-lo a casar-se. Tien una novia, pero ista nomás está con él que por os suyos diners, como conoixen perfectament su pai *Cayetano "Tano"* y su tía *Flora*, que viven con él. Bel día una mesacha se li amana y cuan li pregunta si s'acorda d'ella, nomás fa que sinyar-li un autografo y la mesacha marcha decepcionada. Istos feitos s'han escaiciu en presencia de *Tano*, qui investiga porque él sí que s'acorda d'a mesacha, trobando-se con que tien un fillo naixiu dimpués d'una relación con *Manolo* siet anyadas antes. *Diana*, la mesacha, no ha teniu garra novio ni garra relación dimpués, porque contina enamorada de *Manolo*, encara que ha teniu oportunidaz. *Tano* decide intervenir y levar a su nieto a casa, encara que con un chicot matiz: lo presentará como si estase un atro fillo suyo, y fará que poquet a poquet dentre en a vida de *Manolo*.

A cinta s'ambienta en Madrit en o momento actual d'a cinta (1981) y en Eivissa en 1974 y las suyas escenas se filmoron en Eivissa. Palma de Mallorca y Madrit.

## Elenco

## Se veiga tamién
* Cine en 1981.
* Cintas de 1981.

## Referencias
Chisum

***Chisum*** (títol orichinal, estrenada en Aragón con ixe mesmo títol) ye una cinta de cine estausunidense de cine de western de l'anyo 1970 dirichida por Andrew V. McLaglen seguntes un guión orichinal de Andrew J. Fenady, con una banda sonora orichinal de Dominic Frontiere, una dirección de fotografía de William H. Clothier y una producción cinematografica d'Andrew J. Fenady ta las productoras *[[Batjac Productions]]*, *[[Warner Bros.]]* y *[[Polyphony Digital]]*. Forman l'elenco d'actors d'a cinta, entre d'atros, John Wayne, Forrest Tucker, Christopher George, Ben Johnson, Glenn Corbett, Andrew Prine, Bruce Cabot, Patric Knowles, Richard Jaeckel, Lynda Day, Geoffrey Deuel, Pamela McMyler, John Agar, Lloyd Battista, Robert Donner, Ray Teal, Edward Faulkner, Ron Soble, John Mitchum, Glenn Langan, Alan Baxter, Alberto Morin, Bill Bryant, Pedro Armendáriz Jr., Christopher Mitchum, John Pickard, Abraham Sofaer, Gregg Palmer, Hank Worden y Pedro Gonzalez Gonzalez.

*[[John Chisum]]* ye un 1878 un cabalero propietario d'un gran rancho y d'un gran rabanyo de vacumen en o condau de Lincoln, en Nuevo Mexico. En o condau s'ha instalau *[[Lawrence Murphy]]*, un irlandés veterano d'a Guerra Civil d'os Estaus Unius que a meyas con lo suyo amigo *[[James Dolan]]* merca emplegando metodos violentos una gran cantidat de negocios y tierras en o condau. Encara que a *Chisum* li repugna lo suyo comportamiento, en primeras decide no intervenir, encara que aduya a los charcaneros que se veyen perchudicaus por *Murphy* y lo suyo socio. *[[William J. Brady]]*, lo "sheriff" corrupto d'o lugar, sobornau por *Murphy*, contracta a uns ladrons ta que roben o ganau de *Chisum*, y como resultau mueren dos d'os treballadors de *Chisum*. En a persección d'os ladrons *Chisum* recibe lo refirme de *[[Billy o Nino]]*, que treballa como guardaspaldas de *[[John Henry Tunstall]]*, un filantropo britanico amigo y vecín de *Chisum*. Cuan *Sallie*, la sobrina de *Chisum*, plega en a dilichencia ta vivir con él, tamién plegan en o condau *[[Alexander McSween]]* y su muller *[[Sue McSween|Sue]]*, a qui *Murphy* heba contractau ta que estase lo suyo avogau. Mientres a fiesta que se fa en honor de *Sallie*, *Murphy* ninvía a mas ladrons ta robar mas ganau a *Chisum*, pero ista vegada os suyos hombres son aduyaus por *[[Pat Garrett]]*, que yera de camín y ha podiu veyer as maquinacions d'os hombres de *[[Murphy]]*. Encara que lo chuez *JB Wilson* refirma a *Chisum*, os hombres de *Murphy* matan a *Tunstall* y *Billy o Nino* chura vengar-se. Ha esclatau lo que se conoix como la "guerra d'o condau de Lincoln".

A cinta s'ambienta en 1878 en Nuevo Mexico y las suyas escenas se filmoron en Santa Fe en Nuevo Mexico y en Calabasas en California, amás d'en o estau de Durango en Mexico.

Ye una cinta que ha recibiu bels premios, encara que garra d'éls no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 1970.
* Cintas de 1970.

## Referencias
A Peroxa

**A Peroxa** ye un municipio espanyol d'a comunidat autonoma de Galicia que se troba en a provincia d'Ourense.

A suya población ye de 1.805 habitants (2021) en una superficie de 54,52&nbsp;km², con una densidat de población de 33 hab/km².

## Demografía

## Referencias

## Vinclos externos